
Együttműködési Megállapodás

amely létrejött Martonos község (Szerb Köztársaság, Vajdaság, Észak-bánsági körzet) és Martfű Város (Magyarország) Önkormányzatának Képviselő-testülete között, 

Martonos Helyi Közösség képviselője:   Horvát Gergely polgármester  és 
Martfű Város Önkormányzatának képviseletében dr. Kiss Edit polgármester aláírásával az alábbi célok megvalósítása érdekében: 

1.
Testvér települési kapcsolat létrehozása a két település közötti együttműködés kiépítése, fejlesztése.

Tapasztalatcserék, közös programok szervezése.

2.
Közvetlen gazdasági együttműködés feltételeinek megteremtése a két település érdeklődő vállalatai, vállalkozásai és szervezetei között. A kétoldalú információáramlás, tapasztalatok átadása, kiépítése és működtetése.
3.
Támogatni az együttműködést és a tapasztalatcserét az ipar, a mezőgazdaság, az élelmiszer feldolgozás és a környezetvédelem területén. 
4.

Megteremteni az együttműködés feltételeit a kultúra, az oktatás, a sport és a turisztika területén, melyek megvalósítására az érdekelt intézmények, szervezetek közötti közvetlen kapcsolat felvételével kerül sor, biztosítva a lakók közvetlen együttműködését is. 

5.
Az együttműködés során az önkormányzati kapcsolattartás formája a látogatás, mely színhelye egyik évben az egyik partner, másik évben a másik partner települése. A kulturális, oktatási, sport, turisztikai, gazdasági kapcsolattartás  ettől eltérő időpontban is történhet.
6.
A látogatás során felmerülő költségek megosztása: 

· a meghívó fél állja a szállás és az ellátás költségeit,

· a meghívott fél fedezi saját delegációjának utazási költségeit.

7.
Jelen megállapodás az aláírás napján lép érvénybe, és határozatlan időre szól. 

8.
Az együttműködési megállapodás két példányban készült, azonos tartalommal.

Martfű, 2014. augusztus 18.
Dr. Kiss Edit 

